Тръмп защити мъченията при разпити - Враца
Тръмп защити мъченията при разпити
Президентът на САЩ Доналд Тръмп заяви в интервю за телевизия Ей Би Си, че според него мъченията дават резултат, но добави, че ще се съобрази с мнението на правителството относно прибягването до подобни техники за разпити, предадоха Ройтерс и Асошиейтед прес.
Тръмп каза, че ще поръча на министъра на отбраната Джеймс Матис и на директора на ЦРУ Майк Помпейо да решат какво може да се направи в рамките на закона с цел борба срещу разпространението на радикализацията.
Служителка на Сикрет сървис заявила, че не иска „да поеме куршума“ вместо Тръмп
„Дали подобни техники дават резултат? Аз мисля, че да, заяви Тръмп. „Ако те (Матис и Помпейо) не искат да ги прилагаме, хубаво. Ако пък искат да ги прилагаме, то аз ще положа усилия, за да доведем нещата докрай. Искам да направя всичко в рамките на онова, което ни е позволено да направим, ако то е законно“, каза Тръмп, визирайки борбата срещу разпространението на радикализацията.
„Трябва да се борим срещу огъня с огън“, допълни той.
Доналд Тръмп посети централата на ЦРУ и му обеща своята подкрепа (СНИМКИ)
Предшественикът на Тръмп Барак Обама подписа указ през 2009 г., който забрани симулацията на давене и други подобни методи, използвани при разпити на предполагаеми терористи, които бяха разкритикувани остро от конгресмени и от правозащитници и бяха наречени „мъчения“.
Същевременно във Вашингтон се появиха информации, че Тръмп ще подпише указ за преразглеждане на методите за разпити на предполагаеми терористи и за връщането на тайните затвори на ЦРУ. По повод на тези слухове американският сенатор Джон Маккейн, който е бил военнопленник, заяви, че „президентът може да подписва каквото си иска, но законът е закон и мъченията няма да бъдат върнати в САЩ“.
Тръмп даде заден за някои обещания
Говорителят на Белия дом Шон Спайсър каза, че тези слухове са неверни.
„Не знам откъде са тръгнали тези твърдения, но не са от документ на Белия дом“, каза той, цитиран от ДПА.